**READ ME – צד לקוח**

הפרויקט נמצא בתיקייה **group9** המכילה את התיקיות – JS Files, HTML Files, CSS Files.

האתר שלנו מכיל מספר דפים המייצרים ממשק מיטבי של המשתמש לקבלת מידע, ניהול והרשמה של סדנאות בישול המתבצעות על ידי שפים פרטיים.

**הסבר כללי על דפי האתר:**

* בכל דף ישנו תפריט ניווט של האתר המשלב אנימציית hover. צבע הכפתורים משתנה באיטיות. כמו כן, ניתן לראות באיזה דף נמצאים בכל רגע נתון.
* בעת לחיצה על לוגו החברה תבוצע טעינה מחדש של עמוד הבית.
* כל דף מקושר לעמוד CSS כללי (General) בו נמצאים הגדרות עיצוביות אחידות של העמודים ובנוסף לעמוד CSS פרטי עם הגדרות ייחודיות נוספות.
* כל דף מקושר לעמוד JS אישי בו מוגדרות אוטומציות ולוגיקה אודותיו.
* כלל מסכי הטפסים מאמתים את תקינות המידע שהוכנס על ידי המשתמש. המידע יישמר במערכת רק כאשר נבנה את צד שרת (חלק ג').
* בעת בדיקת תקינות המידע, המערכת מסמנת בירוק שדות שעברו בהצלחה ובאדום את השדות שלא עברו בצירוף הערה אינפורמטיבית. הטופס לא נשמר כל עוד כל הקלטים עברו את בדיקת התקינות. כאשר טופס מתקבל בהצלחה מוצגת הודעה למשתמש.
* לאחר התחברות לאתר, מוצגת אפשרות התנתקות ועמוד נוסף - אזור אישי (של המשתמש המחובר לאתר)

**דף הבית:**

המסך הראשון אשר מוצג למשתמש בעת כניסה לאתר האינטרנט. מכיל אפשרות התחברות וקישור לעמוד הרשמה.

בעת ההתחברות המערכת תזהה באופן עצמאי את סוג המשתמש (שף/לקוח). המערכת תאפשר התחברות רק לאחר ולידציה כי הנתונים שהוכנסו אליה תקינים – במידה ולא, מוצגת הודעת שגיאה אינפורמטיבית.

בנוסף, מוצגת למשתמש הנכנס לאתר (גם אם טרם התחבר) סדנת הבישול במועד הקרוב ביותר. בעת לחיצה עליה מועברים לדף ההרשמה לסדנא זו (רק אם המשתמש רשום)

**דף הרשמה:**

ניתן להגיע אליו מדף הבית בלבד. נועד עבור משתמש אשר טרם נרשם לאתר החברה. ניתן להירשם כלקוח או כשף אשר מעוניין להעביר סדנאות.

ניתן לבחור את סוג ההרשמה בעת לחוצה על toggle. המערכת מבצעת בדיקת תקינות על הקלט שהזין המשתמש.

בעת רישום לקוח, ניתן ללחוץ על ה-checkbox על מנת להציג את השדות הנוספים של פרטי האשראי (על מנת לשמור על פרטיות).

בניגוד להרשמת לקוח, הרשמת שף מותנית בבדיקה אנושית נוספת ורק לאחר מכן המשתמש יהיה אקטיבי.

בוצע שימוש באנימציות בעת המעבר בין הטפסי הירשמות השונים ובעת מעבר (hover) על כפתורי ההרשמה וסימון השדות לאחר בדיקת תקינותם.

**גלריה:**

מוצג למשתמש תמונות מסדנאות בעבר על מנת שיוכל להתרשם מהחברה.

בעת מעבר מעל תמונה (hover) גודל התמונה משתנה.

**רשימת סדנאות:**

הצגת רשימת הסדנאות העתידיות להתקיים על ידי החברה. ניתן לחפש את הסדנא הבאה על ידי סינון לפי – קטגוריה ו/או תאריך ו/או שף ו/או עיר.

הסינון מתבצע באופן אינטראקטיבי ללא צורך בלחיצה על כפתור והסדנאות ממוינות על פי סדר כרונולוגי.

על ידי לחיצה על הבאנר של סדנא ניתן להגיע לעמוד הרישום אליה.

**הרשמה לסדנא:**

ניתן להגיע לעמוד זה על ידי לחיצה על באנר של סדנא בלבד. המידע על הסדנא עובר אל עמוד זה. ניתן להגדיר את כמות המשתתפים להרשמה על ידי בחירת כמות.

המערכת מבצעת בדיקת תקינות על הקלט שהזין המשתמש ומאפשרת הרשמה רק למשתמש מחובר. ניתן לחזור אל רשימת הסדנאות.

במידה ומשתמש התנתק לאחר הגעה לעמוד זה, המערכת תחזיר אותו לעמוד הסדנאות.

**אודות:**

מוצג למשתמש טקסט אודות החברה עם תמונה להמחשה. בעת מעבר מעל התמונה (hover) גודל התמונה משתנה.

**צור קשר:**

מוצג למשתמש דרכי ההתקשרות עם החברה. בנוסף, ניתן להשאיר פרטים. יש למלא את כלל השדות. המערכת מבצעת בדיקת תקינות על הקלט שהזין המשתמש.

**אזור אישי:**

ניתן להגיע לעמוד זה על ידי תפריט הניווט רק לאחר התחברות לאתר.

בעמוד זה ניתן לראות את הסדנאות שביצע המשתמש בעבר וניתן לסנן לפי – קטגוריה ו/או תאריך ו/או שף ו/או עיר.

הסינון מתבצע באופן אינטראקטיבי ללא צורך בלחיצה על כפתור והסדנאות ממוינות על פי סדר כרונולוגי.

על ידי לחיצה על הבאנר של סדנא ניתן להוסיף דירוג לסדנא.

במידה והמשתמש מתנתק כאשר הוא נמצא בעמוד זה – הוא מועבר לעמוד הבית של החברה.

**דירוג סדנא:**

ניתן להגיע לעמוד זה על ידי לחיצה על סדנת עבר שמופיעה באזור האישי בלבד.

יש לסמן את כמות הכוכבים הרצויה (מ1 עד 5) וניתן להוסיף גם הערות. המערכת מבצעת בדיקת תקינות על הקלט שהזין המשתמש.

ניתן לחזור לאזור האישי. במידה והמשתמש מתנתק כאשר הוא נמצא בעמוד זה – הוא מועבר לעמוד הבית של החברה.

**פרטים נוספים :**

**אנימציה:**

* תפריט הניווט
* בעת מעבר (hover) על כפתורים – אדום/ירוק/קו תחתון
* בעת הכנסת קלט – שינוי תיבת הקלט לצבע כחול
* שינוי צבעים בעת בדיקת תקינות קלט
* מעבר בין רישום לקוח לרישום שף ולהפך

**בדיקת תקינות קלטים:**

* בכל הטפסים – התחברות, הרשמה שף, הרשמה לקוח, הרשמה לסדנא, צור קשר, דירוג סדנא.
* כל קלט שהתקבל באופן תקין מסומן בירוק.
* כל קלט שלא התקבל באופן תקין מסומן באדום בתוספת הודעת שגיאה מפורטת.
* כאשר טופס התקבל בהצלחה מוצגת הודעה למשתמש.
* מבין הבדיקות המתבצעות – כתובת אימייל, טלפון המורכב ממספרים בלבד ואורכו 10 ספרות, סיסמא בעלת 6 תווים וזהה באימות סיסמא, שמות מורכבים מאותיות בלבד, טופס פנייה עם תוכן פנייה, טופס דירוג עם דירוג כוכבים.

**פונקציות Event:**

* בעת לחיצה על כפתור התנתקות מכל העמודים
* בעת שליחת טופס (בכל אחד מהטפסים)
* בעת שינוי כמות משתתפים בעמוד רישום לסדנא

**הנחות:**

* משתמש יוכל לבטל סדנא רק כאשר יהיה לנו בסיס נתונים וצד שרת (חלק ג').
* לאחר חיבור בסיס הנתונים נאכוף את סוג המשתמש הנכנס למערכת – לקוח/שף.
* משתמש שלא התחבר לאתר לא יוכל להירשם לסדנא אך יוכל להתרשם ולפנות אל החברה דרך כפתור הצור קשר.